Ežerinčiškė

Ežerinčiškė – kaimas Švenčionių rajono savivaldybėje, šiauriniame Kūnos ežero krante, priklauso Cirkliškio seniūnijai. Kaime yra 8 sodybos. Kitaip šis kaimas vadinamas Ežeriškėmis arba Pekarskais. Pastarasis pavadinimas kilęs iš kelių, čia anksčiau gyvenusių šeimų, pavardės.

Nuo Ežerinčiškės iki Švenčionių – 7,5 km. Artimiausia gyvenvietė – Naujas Strūnaitis yra į pietryčius už 1,5 km. Į rytus nuo kaimo, šalia Abulenio (Akulierių) ežero yra Ežerinčiškės pilkapynas. Pilkapiai I tūkstantmečio II pusės – II tūkstantmečio pradžios (objektas įtrauktas į Lietuvos Respublikos kultūros vertybių registrą). Iki plento Švenčionys – Vilnius 3,7 km vykstant per Kunigiškės kaimą.

 Istorija 
XX a. pr. kaimas buvo Švenčionių apskrities.

Tarpukariu kaimas priklausė Lenkijai, Vilniaus vaivadijai, Švenčionių apskričiai, Švenčionių valsčiui.

 Gyventojai 

 Žymūs žmonės 
 Ežerinčiškėse gimė ir gyveno pynėja iš šiaudų ir skiautininkė Zofija Masevičienė (mirė 2017 m.).

 Šaltiniai 

Kategorija:Švenčionių rajono savivaldybės gyvenvietės